Mini-vacanța de Rusalii: cozi kilometrice în drum spre munte. Care este situația pe Autostrada Soarelui.
7 și 8 iunie, cele două zile de Rusalii, sunt sărbători legale. Românii au profitat de zilele libere și au luat cu asalt stațiunile de la mare și de la munte. Autoritățile anunță că traficul este îngreunat în drum spre munte, cozile ajungând și la 5 kilometri lungime.
Centrul Infotrafic din Inspectoratul General al Poliţiei Române transmite că, sâmbătă, la ora 15.00, pe DN 1 Ploieşti – Braşov se circulă în coloană pe aproximativ 5 km între Frăsinet şi Comarnic, pe sensul către Braşov.Pe raza staţiunilor montane de pe Valea Prahovei sunt valori normale, arată sursa citată.Potrivit Infotrafic, pe Autostrada A 2 Bucureşti – Constanţa, pe sensul către litoral, valorile de trafic sunt în scădere în cele două zone cu restricţii din cauza lucrărilor la carosabil de la km 27 (Cernica, judeţul Ilfov) şi km 79 (Dragoş-Vodă, judeţul Călăraşi).